ฌูเวา แฟลิกส์

ฌูเวา แฟลิกส์ ซึไกรา (; เกิดวันที่ 10 พฤศจิกายน ค.ศ. 1999) เป็นนักฟุตบอลอาชีพชาวโปรตุเกส ปัจจุบันเล่นให้แก่อันนัศร์ ในซาอุดีโปรลีก และทีมชาติโปรตุเกส ในตำแหน่งกองหน้า เขาสามารถเล่นในตำแหน่งปีกและกองกลางตัวรุกได้ด้วย

แฟลิกส์เริ่มฝึกฝนในสถาบันเยาวชนของโปร์ตูก่อนจะย้ายไปยังสโมสรคู่แข่งคือไบฟีกาใน ค.ศ. 2015 เขาเริ่มเล่นให้กับทีมสำรองของสโมสรในอีกหนึ่งปีต่อมา และได้เลื่อนขึ้นสู่ทีมหลักใน ค.ศ. 2018 จากนั้นได้กลายเป็นดาวยิงประตูและช่วยให้ไบฟีกาคว้าตำแหน่งชนะเลิศของลีกในฤดูกาลแรกและฤดูกาลเดียวของเขากับสโมสร โดยได้รับรางวัลผู้เล่นอายุน้อยยอดเยี่ยมแห่งปีของลีก นอกจากนี้เขายังกลายเป็นผู้เล่นอายุน้อยที่สุดที่ทำแฮตทริกได้ในยูฟ่ายูโรปาลีก (ขณะมีอายุ 19ปี 152 วัน)

ผลงานของแฟลิกส์จุดประกายความสนใจของสโมสรในยุโรปหลายสโมสร แต่ในที่สุดอัตเลติโกเดมาดริดได้เซ็นสัญญากับเขาใน ค.ศ. 2019 ด้วยค่าธรรมเนียมการย้ายสโมสร 126 ล้านยูโร (112.9 ล้านปอนด์) ทำให้เขากลายเป็นนักฟุตบอลที่มีค่าตัวแพงที่สุดเป็นอันดับที่ 4 และเป็นนักฟุตบอลวัยรุ่นที่มีค่าตัวแพงที่สุดเป็นอันดับที่ 2 (รองจากกีลียาน อึมบาเป) 

หลังจากลงเล่นให้กับทีมเยาวชนของโปรตุเกสในรุ่นอายุไม่เกิน 18 ปี, รุ่นอายุไม่เกิน 19 ปี และรุ่นอายุไม่เกิน 21 ปี แฟลิกส์ก็ได้เปิดตัวกับทีมชาติชุดใหญ่ในรอบรองชนะเลิศของยูฟ่าเนชันส์ลีก 2019 รอบสุดท้าย ซึ่งโปรตุเกสเป็นผู้ชนะเลิศในบ้านตัวเอง

 อ้างอิง 

แหล่งข้อมูลอื่น

João Félix at ForaDeJogo (archived)

หมวดหมู่:บุคคลที่เกิดในปี พ.ศ. 2542
หมวดหมู่:บุคคลที่ยังมีชีวิตอยู่
หมวดหมู่:บุคคลจากวีเซว
หมวดหมู่:กองหน้าฟุตบอล
หมวดหมู่:กองกลางฟุตบอล
หมวดหมู่:นักฟุตบอลชาวโปรตุเกส
หมวดหมู่:ผู้เล่นในปรีไมราลีกา
หมวดหมู่:ผู้เล่นสโมสรฟุตบอลโปร์ตู
หมวดหมู่:ผู้เล่นในลาลิกา
หมวดหมู่:ผู้เล่นอัตเลติโกเดมาดริด
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลเชลซี
หมวดหมู่:นักฟุตบอลทีมชาติโปรตุเกส
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:ผู้เล่นในชุดชนะเลิศยูฟ่าเนชันส์ลีก